(183) Rotuli vniuersitatis Parisiensis. – – – – – – – – – – – – – – – – – – – – – – – Supplicant sanctitati vestre deuoti et humiles filii vestri omnes et singuli magistri nacionis Anglicane, quatenus eisdem et cuilibet eorum modis quibus petunt dignemini misericorditer prouidere, prout in eorum singularibus peticionibus infrascriptis continetur, cum clausula acceptacionis, reseruacionis, inhibicionis et decreto anteferri et aliis clausulis et non obstantibus oportunis deputatis executoribus, vt in forma, cum specialibus infrascriptis. – – – – – – – – – – – – – – – – – – – – – – – Isti sunt quasi modicum habentes juxta statum eorum. – – – – – – – – – – – – – – – – – – – – – – – Magistro Conrardo Conrardi (!), presbytero dyocesis Aboensis, de canonicatu Lincopensi cum plenitudine juris canonici, cum omnibus juribus et pertinenciis vniuersis, non obstante, quod canonicatum et prebendam in ecclesia Aboensi, cui cura imminet animarum, noscitur obtinere, et omnibus aliis non obstantibus etc. – (Resolution:) Concessum, quod habeat canonicatum sub expectatione prebende in dicta ecclesia Lincopensi. – – – – – – – – – – – – – – – – – – – – – – – Magistro Vlphoni Gislonis, presbytero Vpsalensis dyocesis, de canonicatu sub expectatione prebende primo vacature in ecclesia Aboensi dignemini prouidere, non obstante ecclesia curata Hokhobde, quam in dyocesi Vpsalensi noscitur obtinere. (Resolution:) Concessum, vt petit, de canonicatu sub expectatione prebende in ecclesia Vpsalensi. – – – – – – – – – – – – – – – – – – – – – – – Datum Auinione XI kal. junii anno octauo.